Diari Oficial de la Generalitat Valenciana


Sumari del DOGV 3126, del 20-11-1997 (1997/11669)

ORDRE de 15 de octubre de 1997, de la Conselleria de Benestar Social per la qual es determinen els criteris per obtenir la condició d'esportista d'elit i la inclusió en la Llista d'Esportistes d'Elit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/10/15/(2)/dof/vci/html**

### Dades del document

Número de DOGV
:   3126

Data del DOGV
:   20-11-1997

Secció del DOGV
:   DISPOSICIONS GENERALS

Número del document
:   1997/11358


Data del document
:   15-10-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

3802 ORDRE de 15 de octubre de 1997, de la Conselleria de Benestar Social per la qual es determinen els criteris per obtenir la condició d'esportista d'elit i la inclusió en la Llista d'Esportistes d'Elit de la Comunitat Valenciana. [97/X11401]
  
L'article 16 de la Llei 4/1993, de 20 de desembre, de l'Esport de la Comunitat Valenciana, de la Generalitat Valenciana, determina que per a l'accés als beneficis que estableix la Generalitat Valenciana, els esportistes d'elit han de figurar en una llista que elaborarà la Direcció General de l'Esport, en col·laboració amb les federacions esportives, d'acord amb els criteris objectius determinats reglamentàriament.
  
Aquesta ordre té per objecte establir els criteris que permetran accedir a la condició de esportista d'elit i la inclusió en la Llista d'Esportistes d'Elit i en conseqüència accedir als beneficis que establirà la Generalitat Valenciana per a aquests esportistes.
  
Per tot això, i segons el que estableix l'article 35 de la Llei 5/1983, de 30 de desembre, del Govern Valencià i l'article 16 de la Llei 4/1993, de 20 de desembre, de l'Esport de la Comunitat Valenciana,
  
ORDENE
  
Determinar els criteris i el procediment pels quals s'obtindrà la condició d'esportista d'elit de la Comunitat Valenciana i aprovar les bases per les quals es regulen i que figuren com a annexos I, II, III, IV i V d'aquesta ordre.
  
DISPOSICIÓ DEROGATÒRIA
  
Queda derogada l'Ordre de 4 de maig de 1995, de la Conselleria de Cultura, Educació i Ciència, per la qual es determinen els criteris pels quals s'obté la condició d'esportista d'elit de la Comunitat Valenciana.
  
DISPOSICIÓ TRANSITÒRIA
  
Els esportistes que han obtingut resultats esportius per ser considerats esportistes d'elit d'acord amb el que estableix l'annex I d'aquesta ordre amb anterioritat a l'any 1997, autoritza el director general de l'Esport perquè expedisca els certificats acreditatius d'aquesta situació.
  
DISPOSICIONS FINALS
  
Primera
  
Autoritza el director general de l'Esport, perquè dicte les resolucions necessàries per aplicar i executar el que disposa aquesta ordre.
  
Segona
  
Autoritza el director general de l'Esport i els directors territorials de Benestar Social, perquè expedisquen els certificats a favor dels esportistes que acompleixen els requisits exigits per accedir a la condició d'esportistes d'elit, igualment per als esportistes que reuneixen els requisits exigits per a figurar en alguna de les llistes anuals d'esportistes d'elit.
  
Tercera
  
Aquesta ordre vigirà el dia de la publicació en el Diari Oficial de la Generalitat Valenciana.
  
Quarta
  
Contra aquesta ordre, que esgota la via administrativa, es pot interposar recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Interposar l'esmentat recurs requereix la comunicació prèvia a la Conselleria de Benestar Social. Tot allò, d'acord amb el que disposa l'article 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de octubre de 1997
  
La consellera de Benestar Social,
  
MARCELA MIRÓ PÉREZ
  
Annex I
  
Bases per les quals es regulen els criteris pels quals s'obtindrà la condició d'esportista d'elit de la Comunitat Valenciana
  
Primera. Qualificació dels esportistes d'elit de la Comunitat Valenciana
  
Poden ser qualificats com a esportistes d'elit de la Comunitat Valenciana els o les esportistes que, tenen la condició de valencians o de valencianes d'acord amb el que disposa l'Estatut d'Autonomia de la Comunitat Valenciana, acrediten resultats esportius aconseguits durant el l'any en curs i els 2 anys anteriors i que es puguen emmarcar en un dels tres nivells d'esportista d'elit que s'especifica tot seguit.
  
1.1 Esportistes d'Elit nivell A
  
1.1.1 Els esportistes que participen en modalitats i / o proves esportives de categoria sènior o absoluta i obtinguen resultats en olimpíada, campionat del món, campionat d'Europa o rànquing mundial absolut fins el rang que determina l'annex IV.
  
1.1.2 Esportistes que participen en modalitats i / o proves esportives de categoria júnior o juvenil i que obtinguen resultats en campionat del món o campionat d'Europa de la seua categoria fins el rang que determina l'annex IV.
  
1.1.3 Esportistes de la Comunitat Valenciana que han obtingut la condició d'esportista d'alt nivell i que figuren en la llista que anualment publica el Consell Superior d'Esports.
  
1.2 Esportistes d'Elit nivell B:
  
1.2.1 Esportistes que participen en modalitats i / o proves esportives de categoria sènior o absoluta i obtinguen resultats en olimpíada, campionat del món, campionat d'Europa, rànquing mundial absolut, campionat d'Espanya o rànquing nacional fins el rang que determina l'annex IV.
  
1.2.2 Esportistes que participen en modalitat i / o proves esportives de categoria júnior o juvenil i obtinguen resultats en campionat del món, campionat d'Europa o campionat d'Espanya fins el rang que determina l'annex IV.
  
1.2.3 Esportistes que participen en la selecció nacional en competicions oficials internacionals de les categories que s'especifiquen en l'apartat a del 3.1 de la base tercera d'aquest annex.
  
1.3 Esportistes d'Elit nivell promoció
  
1.3.1 Esportistes que participen en modalitats i / o proves esportives de categories inferiors a la sènior o absoluta i obtinguen resultats en campionat del món, campionat d'Europa, campionat d'Espanya o campionat Autonòmic de la categoria fins el rang que determina l'annex IV.
  
1.3.2 Esportistes que formen la Selecció Autonòmica o Nacional en competicions oficials de les categories que especifica l'apartat b i c del punt 3.1 de la base tercera d'aquest annex.
  
1.4 Per a la qualificació dels esportistes en aquests nivells es tindran en compte els resultats esportius obtinguts durant l'any en curs i els dos anys anteriors i tenint en compte les següents classificacions:
  
1.4.1 Classificació dels esportistes en funció de la modalitat i / o prova esportiva.
  
1.4.2 Classificació dels esportistes en funció de la categoria esportiva.
  
Segona. Classificació dels esportistes en funció de la modalitat i / o prova esportiva
  
2.1 Esports Olímpics: esportistes que participen en les modalitats i / o proves olímpiques.
  
2.2 Esports no Olímpics: esportistes que participen en modalitats i / o proves no olímpiques, definides i organitzades per les federacions internacionals en què són integrades les federacions espanyoles i les corresponents federacions autonòmiques classificades en els diferents subgrups en base a l'afiliació internacional o del reconeixement pel Comitè Olímpic Internacional.
  
2.3 Igualment, pel que fa a aquesta ordre, les modalitats i / o proves esportives en què participen els esportistes es classifiquen en dos grups:
  
A) Modalitats o proves esportives individuals
  
B) Modalitats o proves esportives d'equip, de combat o per eliminatòries d'enfrontament directe.
  
Per considerar com a esportista d'elit en les modalitats o proves esportives d'equip és necessari haver pres part de l'alineació de la selecció o de l'equip titular en un percentatge mínim del 50% del nombre d'encontres disputats.
  
Circumstància que serà acreditada mitjançant el corresponent certificat de la federació o club esportiu i, si s'esdevé, de la documentació que s'estime necessària.
  
Tercera. Classificació dels esportistes en funció de la categoria esportiva
  
3.1 Les categories esportives que s'hi consideren, pel que fa a aquesta ordre, són:
  
a) Categoria absoluta o sènior: pel que fa a aquesta ordre queden englobades en aquesta categoria esportiva totes les classificacions de categories que incloguen esportistes de 18 anys o majors.
  
b) Categoria juvenil o júnior: pel que fa a aquesta ordre queden englobades en aquesta categoria esportiva totes les classificacions de categories que incloguen esportistes de 16 anys, majors de 16 anys i menors de 18 anys.
  
c) Categories infantil i cadet: pel que fa a aquesta ordre queden englobades en aquesta categoria esportiva totes les classificacions de categories que incloguen esportistes de 12 anys, majors de 12 i menors de 16 anys.
  
Llevat dels casos de les modalitats esportives en què, per les especials característiques tècniques, la categoria absoluta està formada per esportistes menors de 18 anys, la classificació no tindrà en compte les edats esmentades en els punts anteriors, aquesta classificació s'adaptarà a les categories de la modalitat esportiva.
  
Quarta. Pèrdua de la condició d'esportista d'elit
  
La condició d'esportista d'elit es perd per alguna de les següents causes:
  
4.1 Per haver estat sancionat fermament per alguna de les infraccions previstes en l'article catorze o segons el que estableix la disposició transitòria cinquena o la disposició final primera del Reial Decret 1.591/1992, sobre disciplina esportiva.
  
4.2 Per haver estat sancionat fermament per alguna de les infraccions que preveu l'article setantè de la Llei 4/1993, de 20 de desembre, de l'Esport de la Comunitat Valenciana.
  
En aquests supòsits la Direcció General de l'Esport dictarà la corresponent resolució i ordenarà l'exclusió de la persona sancionada de la llista corresponent.
  
Annex II
  
Bases per les quals es determinen les funcions i la composició de la Comissió d'Avaluació de l'Esport d'Elit
  
Primera. Comissió d'avaluació de l'esport d'elit
  
En el si de la Direcció General de l'Esport es crea la Comissió d'Avaluació d'Esportistes d'Elit amb les funcions i la composició que determinen aquestes bases.
  
Segona. Composició de la Comissió d'Avaluació de l'Esport d'Elit
  
Els membres de la Comissió d'Avaluació de l'Esport d'Elit seran nomenats mitjançant resolució del director general de l'Esport.
  
La Comissió d'Avaluació de l'Esport d'Elit estarà formada per 7 membres, tots amb experiència en matèria esportiva:
  
a) El cap de servei de Promoció i Formació Esportiva que actuarà com a president.
  
b) Tres tècnics de la Direcció General de l'Esport, dels quals una persona actuarà com a vicepresident i una altra com a secretari.
  
c) Dos representants de les Federacions Esportives de la Comunitat Valenciana (una persona com a representant d'esports d'equip i una altra com a representant d'esports individuals o de combat).
  
d) Un o una esportista de reconegut prestigi que no estiga en actiu.
  
Tercera. Funcions de la Comissió d'Avaluació de l'Esport d'Elit
  
3.1 Són funcions de la Comissió d'Avaluació de l'Esport d'Elit:
  
a) Examinar i avaluar els expedients dels esportistes proposats o de les esportistes proposades.
  
b) Elevar al director general de l'Esport la proposta de llista anual i de les llistes trimestrals d'esportistes d'elit de la Comunitat Valenciana.
  
c) Qualsevol que puga ser encarregada pel director general de l'Esport relacionada amb l'esport d'elit.
  
Annex III
  
Bases per les quals es regula el procediment per elaborar la llista anual d'esportistes d'elit
  
Primera. Llista anual d'esportistes d'elit
  
1.1 La llista anual d'esportistes d'elit de la Comunitat Valenciana estarà formada pels esportistes que durant l'any natural anterior a la publicació de la llista anual han obtingut resultats esportius pels quals poden ser considerats esportistes d'elit de la Comunitat Valenciana.
  
1.2 Els esportistes que han obtingut un resultat esportiu pel qual poden accedir a la condició d'esportista d'elit presentaran la sol·licitud d'inclusió en la llista d'esportistes d'elit de la Comunitat Valenciana i que figura com a annex V d'aquesta ordre en què la federació esportiva corresponen acredite el resultat.
  
1.3 El termini de presentació de sol·licituds per a la inclusió d'esportistes en la llista d'esportistes d'elit finalitzarà el 31 de desembre de cada any.
  
1.4 La Conselleria de Benestar Social podrà captar la informació i la documentació que estime necessària per al millor coneixement i comprensió dels resultats esportius acreditats per l'esportista.
  
1.5 Excepcionalment, les federacions poden proposar, mitjançant un informe raonat, la consideració d'esportistes d'elit per als esportistes que participen en proves, modalitats o competicions de relleu internacional amb resultats que els annexos d'aquesta ordre no contemplen.
  
Segona. Resolució i publicació de la llista anual d'esportistes d'elit
  
Vista la proposta de la Comissió d'Avaluació de l'Esport d'Elit, el director general de l'Esport resoldrà incloure o no els o les esportistes d'elit sol·licitants per ser en la llista anual d'esportistes d'elit de la Comunitat Valenciana.
  
La llista anual d'esportistes d'elit es publicarà en el Diari Oficial de la Generalitat Valenciana perquè siga coneguda per les persones interessades.
  
Tercera. Llistes parcials d'esportistes d'elit
  
3.1 Malgrat el que estableixen les bases anteriors, es poden elaborar llistes parcials d'esportistes d'elit durant l'any en curs. Aquesta llista inclourà els esportistes d'elit que pels resultats esportius obtinguts en les competicions oficials en el transcurs de l'any en curs acompleixen els requisits establits per accedir a aquesta condició.


Còpia Permalink ELI